గీరాంజర్‌ఫ్యోర్డ్

గీరాంజర్‌ఫ్యోర్డ్ అనేది నార్వేలోని మోరే ఓగ్ రోమ్స్‌డాల్ కౌంటీలోని సన్‌మోర్ ప్రాంతంలో ఉన్న ఫ్యోర్డ్‌ఫ్యోర్డ్ అనేది హిమానీనదం వలన ఏర్పడిన సన్నటి సముద్ర ప్రవేశద్వారం. దీనికి ఇరువైపులా నిట్టనిలువుగుగా, ఎత్తైన భుజాలు లేదా కొండ చరియలు ఉంటాయి. ఇది స్ట్రాండా మునిసిపాలిటీలో ఉంది. ఇది  సన్నీల్వ్స్‌ఫ్యోర్డెన్ నుండి చీలిన 15 కిలోమీటర్ల శాఖ. సన్నీల్వ్స్‌ఫ్యోర్డెన్ స్వయంగా స్టోర్ఫ్జోర్డెన్ (గ్రేట్ ఫ్యోర్డ్) నుండి చీలిన శాఖ. గీరాంజెర్వా నది గీరాంజెర్ అనే చిన్న గ్రామం వద్ద ఈ ఫ్యోర్డ్‌లో పడుతుంది.

 ఫ్యోర్డ్‌ 
నార్వేలో అత్యధికంగా సందర్శించే పర్యాటక ప్రదేశాలలో ఈ ఫ్యోర్డ్ ఒకటి. 2005 లో ఇది నెరోయ్ఫ్జోర్డెన్‌తో కలిసి యునెస్కో ప్రపంచ వారసత్వ ప్రదేశంగా ఎంపికైంది. ఈ ఫ్యోర్డ్ గుండా విద్యుత్ లైన్లను నిర్మించాలనే వివాదాస్పద ప్రణాళికలు ఈ హోదాను సవాలు చేశాయి.

ఫ్యోర్డ్1 నార్డ్‌వెస్ట్‌ల్యాండ్స్‌కే సంస్థ ఈ ఫ్యోర్డ్‌లో ఫెర్రీలను నడుపుతుంది. ఇది గీరాంజర్, హెల్లెసిల్ట్ అనే చిన్న పట్టణాల మధ్య ఫ్యోర్డ్ గుండా నడుస్తుంది. 2026 నుండి ఫ్యోర్డ్‌లో సున్నా-ఉద్గారాల నౌకలు అవసరమని ప్రతిపాదించారు.

ఫ్యోర్డ్‌కు వైపులా ప్రస్తుతం సాగులో లేని అనేక పొలాలు ఉన్నాయి. స్టోర్ఫ్‌జోర్డెన్స్ వెన్నెర్ అసోసియేషను కొంత వరకూ వీటిని పునరుద్ధరించింది. వీటిలో ఎక్కువగా సందర్శించేవి స్కాగేఫ్లా, నివ్స్‌ఫ్లా, బ్లామ్‌బెర్గ్ . గీరాంజర్ నుండి స్కగేఫ్లాకు కాలినడకన కూడా చేరుకోవచ్చు. మిగిలిన వాటికి పడవ ప్రయాణం అవసరం. ఈ ఫ్యోర్డ్ సెవెన్ సిస్టర్స్ ఫాల్స్ వంటి అనేక జలపాతాలకు కూడా ఆతిథ్యం ఇస్తుంది.

 జలపాతాలు 
గీరాంజర్ ఫ్యోర్డ్‌లోని రెండు ముఖ్యమైన జలపాతాలు సెవెన్ సిస్టర్స్ ఫాల్స్, సూటర్ ( నైనోర్స్క్ ఫ్రియరెన్). ఈ రెండు జలపాతాలు ఫ్యోర్డ్‌కు ఇరువైపులా ఎదురుబొదురుగా ఉంటాయి. సూటర్ జలపాతం దానికి ఎదురుగా ఉన్న సోదరీమణులను ఆకర్షించడానికి ప్రయత్నిస్తున్నట్లు చెబుతారు.

బ్రైడల్ వీల్ అనేది ఫ్యోర్డ్‌లోని మరొక జలపాతం. ఇది ఒక రాతి అంచుపై సుతారంగా పడుతూ, సూర్యకాంతిలో అది రాళ్లపై సన్నని ముసుగులా కనిపిస్తూ ఉండడంతో దీనికి ఆ పేరు వచ్చింది.

 రాక్ స్లయిడ్‌లు 
అకెర్నెసెట్ పర్వతం లోని రాళ్ళు అరిగిపోతూ గీరాంజర్ ఫ్యోర్డ్ లోకి పడుతూ ఉండడంతో ఈ ఫ్యోర్డ్‌కు ముప్పు ఎదురౌతోంది. ఒకవేళ ఫ్యోర్డ్‌లో కూలిపోతే సునామీ వస్తుంది. పది నిమిషాల్లోనే అది గీరాంజర్, హెల్లెసిల్ట్‌తో సహా సమీపంలోని అనేక పట్టణాలను తాకుతుంది.

 జనాదరణ పొందిన సంస్కృతిలో 

 2015 చిత్రం ది వేవ్ (బోల్గెన్) ను, అకెర్నెసెట్ పర్వతం నుండి ఒక రాయి జారి గీరాంజర్ పట్టణాన్ని ముంచెత్తే కథ ఆధారంగా రూపొందించారు.
 ఫ్రోజెన్ చిత్రంలో, అరెండెల్లె ప్రకృతి దృశ్యాలకు ఆధారంగా గీరాంజర్‌ఫ్యోర్డ్, నెరోయ్‌ఫ్యోర్డ్ లోని ప్రకృతి దృశ్యాలను ఉపయోగించారు.

 గ్యాలరీ 

 గమనికలు 

 మూలాలు 

వర్గం:Coordinates on Wikidata
వర్గం:నార్వే భౌగోళికం